Videos/6.4 New Features Script/sl

Ta stran vsebuje podnapise za video Novosti v LibreOffice 6.4, ki bo objavljen na dan izdaje pisarniškega paketa.

Slovenian / slovenščina (sl)

 * 1) Več funkcionalnosti, hitrejše delovanje, boljša združljivost - LibreOffice 6.4 je bistvena nadgradnja.
 * 2) V Začetnem središču imajo ogledne sličice ikone, ki razkrivajo vrsto dokumenta.
 * 3) Generator kode QR je na voljo v vseh programih paketa, da lahko ustvarite kode, ki jih razpoznavajo mobilne naprave.
 * 4) Funkcija prekrivanja podatkov, uvedena v LibreOffice 6.3, pomaga pri skrivanju zaupnih in občutljivih podatkov v dokumentu. V LibreOffice 6.4 funkcija samodejnega prekrivanja podatkov skriva podatke glede na zadetke besedila ali regularnih izrazov.
 * 5) Združljivost z Microsoft Office je močno izboljšana, še posebej pri datotekah DOCX, PPTX in Excel 2003 XML.
 * 6) Sistem pomoči zdaj ponuja hitrejše in natančnejše zadetke iskanja, mnoge strani pomoči pa so opremljene z lokaliziranimi zaslonskimi slikami za boljšo izkušnjo uporabnikov.
 * 7) V urejevalniku besedil, Writerju, je v stransko vrstico dodano podokno Tabela.
 * 8) Če uporabljate komentarje, lahko te zdaj označujete kot razrešene.
 * 9) Poleg tega lahko zdaj komentirate slike in grafikone.
 * 10) Dodana je možnost preprečevanja, da se liki prekrivajo.
 * 11) Izboljšano je kopiranje, izrezovanje in lepljenje tabel, z novim ukazom v podmeniju Posebno lepljenje, »Prilepi kot gnezdeno tabelo«.
 * 12) Zdaj lahko izvozite svoje preglednice v enostranski PDF. To je uporabno za pregled celotne vsebine preglednice, ne da bi natisnili več strani.
 * 13) Po drugi strani je poenostavljeno delo s celicami, ki vsebujejo hiperpovezave, medtem ko je delo s preglednicami, ki vsebujejo veliko komentarjev, slogov in sledenje spremembam, občutljivo hitrejše.
 * 14) V meniju Lik nova možnost Zberi besedilo združi izbrana polja z besedilom v enega. Zelo uporabno pri uvozu dokumentov PDF, v katerih je navidez zvezno besedilo ponavadi razdeljeno v številna polja z besedilom.
 * 15) Prav tako lahko zdaj elementom hitro odstranite hiperpovezave prek kontekstnega menija.
 * 16) V spletnem LibreOffice Online, oblačni različici paketa, lahko lastnosti tabele zdaj enostavno spreminjate iz stranske vrstice.
 * 17) Poleg tega imate v spletnem Writerju odslej popoln nadzor nad kazalom vsebine.
 * 18) Nenazadnje, stranska vrstica zdaj pri delu s preglednicami ponuja širok nabor funkcionalnosti za izbrane grafikone.